Karma Tashi Ling

Karma Tashi Ling buddhistsamfunn (KTLBS) er et landsomfattende buddhistisk trossamfunn som er tilknyttet Karma Kagyu-tradisjonen av tibetansk buddhisme. Samfunnet ble stiftet 13. juni 1975 og har sin hovedbase på Bjørndal sør i Oslo. Her ligger hovedsete for KTLBS i et nytt, flott tempel med bokbutikk som ble innviet i juni 2015. I 2004 ble det reist en fredsstupa, som forøvrig var den første stupaen bygd i Norge, til minne om at H.H Dalai Lama fikk fredsprisen.  

H.H. 17 Gyalwa Karmapa, Ogyen Trinley Dorje, er KTBLS sin åndelige leder og H.E Jetsün Khandro Rinpoche er sanghaens rådgiver. KTBLS har som viktigste formål å undervise i den tibetansk-buddhistiske tradisjon og legge forholdene til rette for sanghaens og enkeltindividets buddhistiske meditasjonspraksis og utvikling. 

Hovedlama gjennom over 25 år er Lama Changchub Tsering.

KTLBS driftes på frivillig, ulønnet basis av medlemmer og ildsjeler.

Karma Tashi Ling buddhistsamfunn er tilknyttet Buddhistforbundet, som er et landsomfattende buddhistisk trossamfunn.

Senteret har ulike tilbud til et fellesskap av mennesker som praktiserer buddhistisk meditasjon, og tilbyr kurs i meditasjon og buddhistisk filosofi, og har et variert tilbud til alle som vil lære meditasjon og bli med i et rikt åndelig fellesskap. På hjemmesiden kan du få informasjon om aktiviteter og arrangementer. Alle som er interessert i buddhismen er velkomne.

Kurs- og retreatsenteret Karma Shedrup Ling, som ligger i Sørmarka, ca 10 minutter fra Ski, hører også inn under Karma Tashi Ling.

Eksterne lenker 
 
 

Buddhisme i Norge
Norske religiøse organisasjoner
Bydel Søndre Nordstrand
Organisasjoner etablert i 1975